
RAPORT 
privind activităţile desfăşurate 
de Asociaţia Criminaliştilor din România 
în anul 2019


	În conformitate cu prevederile actelor normative referitoare la asociaţii şi fundaţii, ale Statutului şi Programului de activităţi, aprobat de adunarea generală, Consiliul Director al A.C.R. a întreprins următoarele:
Primirea de noi membri în cadrul A.C.R.
În anul 2019 au fost primiţi 50 membri din rândul unor poliţişti, criminalişti, procurori, avocaţi, jurişti, medici legişti, studenţi, masteranzi, elevi din şcolile de agenţi de poliţie şi specialişti în alte domenii de activitate care au legătură cu criminalistica. La sfârşitul anului 2019 se aflau în evidenţele A.C.R. 4300 membri, din care 118 au achitat cotizaţia în cursul anului 2019, studenţii fiind scutiţi de plata cotizaţiei.
Din evidenţele A.C.R. rezultă că pentru anul 2020 şi-au achitat cotizaţia până la 09.01.2020, un număr de 18 membri. 
Dintre manifestările ştiinţifice care s-au realizat în anul 2019, prezentăm pe următoarele:
● În ziua de 23 mai 2019, A.C.R., împreună cu I.G.P.R., Universitatea „Titu Maiorescu” din Bucureşti-Facultatea de Drept, Universitatea Româno-Americană-Facultatea de Drept, au organizat Simpozionul Internaţional cu următoarele teme:
a) Rolul factorului uman în accidentele de circulaţie. Contribuţia criminalisticii în aflarea adevărului;
b) Terorismul nuclear şi radiologic. Rolul şi contribuţia investigaţiilor criminalistice.
La lucrările  simpozionului au participat peste 150 de invitaţi din rândul membrilor A.C.R., criminalişti, cadre didactice din instituţiile de învăţământ superior şi ale M.A.I., magistraţi, avocaţi, medici legişti, experţi judiciari, masteranzi şi studenţi, ziarişti.Din străinătate a participat o grupă de cadre didactice de la Universitatea Liberă Internaţională din R.Moldova, condusă de prof. univ. dr.habilitat Mihail Gheorghiţă.
Universitatea „Titu Maiorescu” a fost reprezentată de mai multe care didactice care au preocupări pe linia învăţământului juridic şi al criminalisticii. Se poate aprecia că obiectivele simpozionului au fost integral atinse, majoritatea comunicărilor au prezentat probleme de mare interes şi actualitate.
	● O altă manifestare ştiinţifică a avut loc în data de 24 septembrie 2019, organizată tot de A.C.R., împreună cu Universitatea „Titu Maiorescu” şi Universitatea Româno-Americană. Aceasta fiind cea de-a noua conferinţă internaţională, având ca teme: „Rolul probelor criminalistice în stabilirea adevărului, ● Noi tehnici şi metode folosite în cercetarea  criminalistică a locului faptei”, ●” Aniversarea a 24 de ani de la fondarea revistei Române de Criminalistică”.	
Această conferinţă a avut menirea de a pune în valoare experienţa dobândită în activităţile de combatere a infracţionalităţii prin folosirea unor mijloace, metode şi procedee de lucru mai perfecţionate, puse la dispoziţie de ştiinţa şi tehnica contemporană.
Dezvolatrea criminalisticii în România este o consecinţă a afirmării impetuoase a ştiinţei în toate ramurile de activitate, a necesităţii de a ridica necontenit calificarea profesională a cadrelor de speialitate şi a luptei hotărâte şi sub toate aspectele cu infracţionalismul. Auditorul a apreciat comunicările prezentate, care au fost de înaltă ţinută.
	Tot în cadrul conferinţei s-a realizat manifestarea referitoare la aniversarea a 24 de ani de la fondarea Asociaţiei Criminaliştilor din România.
	A.C.R. a fost fondată în luna octombrie 2000 de către col. (r.) prof. Vasile Lăpăduşi, sprijinit de procurorul miliar lector univ. dr. Florin Bobin. La început s-au înscris în A.C.R. peste 50 de persoane, majoritatea criminalişti, absolvenţi ai facultăţilor de Drept. Ulterior, prin Hotărârea Guvernului nr.1240/2005, A.C.R. a fost recunoscută ca fiind de utilitate publică, reuşindu-se să se creeze un cadru în măsură să potenţeze capacităţile creatoare, să valorifice cunoştinţele şi experienţele în domeniul criminalisticii.
		Aşa cum a rezultat din analizele anuale, A.C.R. s-a caracterizat printr-o multitudine de acţiuni, din care amintim pe următoarele:
1. Editarea Revistei Române de Criminalistică în limba română şi limba engleză, până în prezent au apărut 124 numere, existând aprecieri pozitive asupra conţinutului şi problematicii supuse dezbaterii. Revista este în mai multe baze de date din străinătate. De asemenea, a fost acreditată de Consiliul Naţional al Cercetării Ştiinţifice din Învăţământul Superior.
2. S-a pus bazele cercetării ştiinţifice criminalistice, reuşindu-se ca rezultatele acestor studii şi cercetări să fie create peste 30 de mijloace tehnice şi metode necesare în activităţile de criminalistică.Scoatem în evidenţă mijloacele tehnice şi lucrările de cercetare realizate de următorii: col.(r.) expert criminalist Ion Pleşea, expert criminalist George Daniel Dobrin, col.(r.) expert criminalist Ionel Necula, inginer Viorel Cărbunaru, tehnician criminalist Nicolae Meseşan, inginer dr. Lucian Biro, prof. univ. dr. Vasile Niţescu, col. (r.) lector univ. dr. Constantin Drăghici, col. (r.) expert criminalist Grigore Pătruţ, prof. univ. ing. Mircea Fierbinţeanu, general de brigadă (r.) dr. Gabriel Ţîru, prof. univ. dr. Cristian Stan, prof. univ. dr. Tudorel Butoi, comisar şef dr. ing. Maria Georgeta Stoian, conf. univ. dr. Gheorghe Alecu, col. (r.) dr. Crişan Mucenic Lăzureanu, conf. univ. dr. Adrian Cristian Moise, col. (r.) expert criminalist Mihai Ivanici, expert criminalist Dumitru Goşa.

O parte din mijloacele tehnice şi lucrările editate au fost expuse la standul A.C.R din holurile unde am organizat diferite manifestări ştiinţifice.
În activitatea A.C.R. au existat şi o serie de deficienţe aşa cum au fost:
● S-au înscris în A.C.R. foarte multe persoane, dar nu au respectat prevederile statutului, având impresia că Asociaţia trebuie să le creeze numai avantaje.
●Nu toţi membrii şi- au adus contribuţia în pregătirea şi desfăşurarea manifestărilor organizate (simpozioane, conferinţe, expoziţii etc.).
●Unele materiale prezentate pentru publicare în Revistă sau în lucrările editate nu au avut valoare ştiinţifică sau au prezentat greşeli de redactare etc.
Cu ocazia aniversării a 24 de ani de la fondarea A.C.R s-au acordat diplome de excelenţă şi medalii.


Asociaţia Criminaliştilor din România a continuat şi în anul 2019 activitatea de cercetare ştiinţifică.

Conform măsurilor stabilite la nivelul A.C.R., în anul 2019, activitatea de cercetare ştiinţifică s-a desfăşurat în următoarele domenii: ●identificarea criminalistică; ●identificarea persoanelor după metoda „portretului vorbit”;● urmele infracţiunii; ●chimia judiciară; ● cercetarea locului faptei; ●balistica judiciară; ● cercetarea locului faptei;● antropologia judiciară; ●investigarea criminalistică a infracţiunii de terorism şi de corupţie;●investigarea criminalistică a accidentelor de circulaţie; ● combaterea criminalităţii în domeniul nuclear; ●apariţia şi evoluţia criminalisticii; ●perfecţionarea mijloacelor criminalistice.
În urma studiilor şi cercetărilor s-au editat mai multe lucrări. Dintre
acestea exemplificăm pe următoarele:
1. Prevenirea, combaterea şi investigarea actelor teroriste.
2. Impactul securităţii şi siguranţei nucleare asupra securităţii naţionale. 
3. Balistica judiciară-ediţia a doua, autori George –Daniel Dobrin şi Ion Pleşea.
4. Tratat de tehnică criminalistică-ediţia a III-a - autori: Constantin Drăghici, Ramona Dobreanu, Adrian Iacob, Răzvan Iordache.

În anul 2019 au fost editate 124 numere ale Revistei Române de Criminalistică.
	O contribuţie importantă la realizarea revistei şi-au adus-o o parte din membrii Consiliului Ştiinţific şi ai Colectivului redacţional. 
Şi în anul 2019 au existat o serie de greutăţi în ceea ce priveşte editarea revistei în limba engleză, autorii au trimis articole cu foarte multe greşeli, inclusiv gramaticale.
	O problemă deosebită se referă la faptul că şi în cursul anului 2019 numărul abonamentelor a scăzut, ceea ce face ca pentru anul 2020 să analizăm această problemă şi să luam în calcul măsura renunţării la editarea acestei publicaţii. Majoritatea structurilor de criminalistică nu mai au nici un abonament la revistă.

Prezenţa A.C.R. la Salonul de Carte juridică, poliţistă şi civică, organizat de către Editura M.A.I., Ediţia a XX –a.
Această manifestare a avut loc în perioada 1-3 noiembrie 2019, unde A.C.R. a avut un stand de carte permanent. În ziua de 2 noiembrie 2019, între orele 12.30-14.30, col. (r.) prof. Vasile Lăpăduşi, secretar general al A.C.R., a făcut o prezentare a activităţii editoriale şi de presă desfăşurată de Asociaţie. În continuare s-a trecut la lansarea următoarelor publicaţii şi unele lucrări editate:
●Revista Română de Criminalistică 
●Tratat de tehnică criminalistică – Ediţia a III a revăzută şi adăugită- autori: lector univ. dr.Constantin Drăghici, prof. univ. dr. Adrian Iacob, criminalist Ramona Dobreanu Mahmood, expert criminalist Răzvan Iordache.
● Balistica judiciară- Aspecte teoretice şi practice- Ediţia a II a revăzută şi adăugită. Autori: expert criminalist George Daniel Dobrin şi col. (r.) expert criminalist Ion Pleşea.
●Prezent şi perspectivă în criminalistică – autori: col. (r.) prof. Vasile Lăpăduşi şi conf. univ. dr. Dan Voinea.
●Expertiza criminalistică în probaţiunea judiciară-autori: lector univ. dr. Constantin Drăghici, col. (r.) dr. Ionel Necula, comisar şef ing. dr. Maria- Georgeta Stoian.
●În dialog cu eternitatea, in memoriam Cosmin Petronel  Amza- autor prof. univ. dr. Tudor Amza. 
La încheierea Salonului de Carte, organizatorii au acordat A.C.R. „Certificatul de participare”.

Realizarea unor activităţi de colaborare şi schimburi de
experienţă cu instituţii şi structuri de criminalistică din străinătate.
În anul 2019 s-a continuat colaborarea cu :
· Universitatea Liberă Internaţională din R. Moldova;
· Structuri de criminalistică din Italia şi ţările membre U.E.;
· Interpol şi Europol;
· Laboratorul de chimie al Guvernului englez şi alte structuri de învăţământ din Anglia etc.
Unii specialişti din ţările respective au participat la manifestările
ştiinţifice care au avut loc în anul 2019.


O altă acţiune importantă desfăşurată de A.C.R., în anul 2019, se referă la continuarea activităţilor de exercitare a profesiei de expert independent în România.

S-au întreprins o serie de măsuri şi a fost refăcut vechiul proiect, conform cerinţelor. Proiectul se află depus la Parlamentul României.

O contribuţie importantă la finalizarea acestui proiect şi-au adus-o conf. univ. dr. Dan Voinea şi avocat  prof. Marian Şatalan. Urmează în primul semestru al anului 2020, să fie soluţionat acest proiect de lege.


Exerciţiul financiar în anul 2019

În anul 2019, A.C.R. a realizat venituri în total de 27.259,72 lei dintre care cele mai importante sunt:
-cotizaţii membrii                                          13.370   lei;
- sponsorizări şi donaţii                                 12.664   lei;

Activităţile de control financiar intern au fost efectuate de trezorier şi comisia de cenzori.


Aspecte negative
 
● Şi în anul 2019 nu s-a reuşit îndeplinirea tuturor prevederilor „Programului de activităţi al A.C.R.” pentru această perioadă.
● Nu toţi membrii A.C.R., inclusiv cei ai Consiliului Director, şi-au adus contribuţia la organizarea şi desfăşurarea activităţilor organizate, iar unii dintre ei nu au participat la acestea. De asemenea, unele dintre secţiile  A.C.R. nu au desfăşurat nici o activitate.
● Cu toate că în activitatea de cercetare ştiinţifică s-au obţinut unele rezultate, au existat situaţii când rezultatele studiilor şi cercetărilor nu s-au ridicat la nivelul cerinţelor, existând cazuri de plagiat din unele lucrări publicate în ţară şi străinătate.
● În anul 2019 au existat situaţii când mulţi dintre membrii A.C.R. nu şi-au plătit cotizaţia sau au renunţat să se aboneze la Revista Română de Criminalistică.
● Au existat unele cazuri când unii membrii A.C.R. s-au retras din Asociaţie, invocând o serie de motive neîntemeiate. Este necesar ca în viitor să existe mai multă răspundere când se face admiterea (primirea) în cadrul A.C.R.
În încheiere mulţumim tuturor membrilor A.C.R. pentru activitatea desfăşurată în anul 2019 şi îi rugăm să depună toate eforturile şi în anul 2020, în vederea îndeplinirii prevederilor statutului şi a programelor adoptate, pentru redresarea activităţii asociaţiei.


Secretar general-administrator al A.C.R.
Col. (r.) prof Vasile Lăpăduşi

